text: Døde af kulilteforgiftning
  23 december 2013 kl. 14.01
  Den mand, som lørdag aften blev fundet indebrændt på en ejendom i Givskud, døde af kulilteforgiftning. Det viser en obduktion mandag. Intet tyder på, at der ligger en forbrydelse bag.
  Branden var opstået i en lade. Da ilden var slukket fandt brandfolkene liget af en person. Det var den beboer, som er tilmeldt på adressen.
  Politiet og brandteknikere arbejdede mandag eftermiddag videre med at klarlægge, hvad der var årsag til branden.
  